
	   Argumentai:
Svarbiausi siekiamo priimti projekto iniciatorių motyvai yra susiję su tuo, kad būtų apribota biudžetinių įstaigų teisė gauti gyventojų pajamų mokesčio dalį kaip gyventojų paramą. Todėl, manytina, kad galutinis projekto variantas nepagrįstai apriboja kitų bendruomenių teises į tam tikrą gyventojų paskirtą jų sumokėto gyventojų pajamų mokesčio dalį. Į šią grupę patenka tiek sodininkų bendrijos, tiek kitų gyvenamųjų bei rekreacinės paskirties pastatų savininkų bendrijos, o taip pat ir parapijų bendruomenės. Siekiant, kad visos  sodininkų bendrijos, daugiabučių gyvenamųjų namų ir kitos rekreacinės paskirties pastatų savininkų bendrijos ir religinės bendruomenės ir bendrijos toliau galėtų gauti joms svarbią paramą, siūloma papildyti projekto 1 straipsnį, ir įtraukti jas į paramos gavėjų sąrašą.

Pasiūlymas:
Papildyti projekto 1 straipsnį ir jį išdėstyti taip:
„1 straipsnis. 7 straipsnio pakeitimas
[bookmark: part_bcf749781bbf4772b4ab869bece90099]Papildyti 7 straipsnį 11 dalimi ir ją išdėstyti taip:
[bookmark: part_b8534badc31a4c6a9761b1f540d99e38][bookmark: part_5531a06760d04c628d3d863a49a910b1]„11. Paramos dalyko, nurodyto šio įstatymo 4 straipsnio 2 dalies 2 punkte, gavėjais gali būti šie juridiniai asmenys: nevyriausybinės organizacijos, kaip jos apibrėžtos Lietuvos Respublikos nevyriausybinių organizacijų plėtros įstatyme, religinės bendrijos ir bendruomenės, sodininkų bendrijos, daugiabučių gyvenamųjų namų ir kitos paskirties pastatų savininkų bendrijos ir profesinės sąjungos arba profesinių sąjungų susivienijimai.““

